Heimildaskrá er yfirlit yfir þær heimildir sem höfundur hefur nýtt sér til upplýsingaöflunar við skrif sín . Nokkur atriði skal hafa í huga þegar heimildaskrá er sett saman . Heimildum er raðað í heimildaskrá sem skal vera aftast í verkefni . Heimildum skal raðað í stafrófsröð . Ef notast er við tvær eða fleiri heimildir eftir sama höfund ræður aldur heimildanna röð þeirra í heimildaskrá . Ef sami höfundurinn hefur gefið út fleiri en eitt verk sama árið skal auðkenna verkin með bókstöfum , svo tengja megi heimildir og tilvísanir í þær . Nöfn íslenskra höfunda í heimildaskrá : fornafn og eftirnafn . Nöfn erlendra höfunda í heimildaskrá : eftirnafn , skammstöfun fornafns / - nafna Alltaf skrá allan titil verka sem sett eru í heimildaskrá , ekki gleyma undirtitli . Titill bókar , greinasafna , tímarita o.s.frv. eru alltaf skáletraðir . Titlar greina á neti eru ekki skáletraðir í heimildaskrá . Muna eftir blaðsíðutali greina sem eru í heimildaskrá .